**До Председателя**

**На общински съвет**

 **гр.Сандански**

**УВАЖАЕМИ ГОСПОДИН ПРЕДСЕДАТЕЛ,**

 На основание Чл.26а(4) от закона за Народните читалища,приложено Ви изпращам отчет за дейността и за изразходваните от бюджета средства на Народно читалище „Гоце Делчев-1959“ с.Ново Делчево,общ.Сандански за изминалата 2018 година.

С уважение:……………………

Председател на НЧ „Гоце Делчев-1959“

Валентин Апостолов

 Уважаеми членове,гости и поддръжници на Читалище „Гоце Делчев-1959“ с.Ново Делево, ще ви припомня накратко каква беше нашата дейност през отчетния период.

**Библиотечно дело:**

 През 2018 година библиотеката бе посетена от 99 читатели,от тях 3 новозаписани.Раздадени бяха 200 тома книги, от тях 2 детска отраслова литература, 81 детска художествена литература,85 чуждестранна художествена литература, география- 6, история/биографии- 5, обществени науки- 2,религия/технологии -3,литературознание- 16 .

**Културно-масова дейност:**

 По стар български обичай на осми януари всяка година отпразнувахме „Бабин ден“ със забавно-увеселителна програма с участието на всички баби от селото.

 „Ден на родилната помощ“ се празнува с всички по-млади жени от селото. Извършва се ритуала „Поливане на акушерката“ и вечерта продължава с увеселителна програма.

 На първи март заедно с децата от занималнята в Ново Делчево, посрещаме „Баба Марта“ и закичваме децата с мартеници. Направихме красиво табло със рисунки и ръчно направени мартеници.

 25 март Благовещение – този празник го свързваме с идването на пролетта. Питка и мед раздадохме за здраве. Според народните вярвания на този „благ ден“, по-леко и по-бързо зарастват всички рани, затова нашите майки надупчиха ушите на малките момичета.

 Направихме красиво табло с децата от селото.

 На 2 април отбелязахме „Международния ден на детската книга“, с децата от занималнята в селото.

 На 12 април Лазаров ден, за поредна година малки и големи момичета от селото, пременени и накичени с венчета, огласяха къщите и дворовете.

 На 6 април/Разпети петък/, направихме изложба с рисунки от децата, по случай великденските празници.

 Отпразнувахме Великден с увеселителна програма и великденска томбола.Направихме и табло.

 На 4 май отбелязахме 115 години от смъртта на Гоце Делчев с тържествена програма изнесена от учениците в селото.

 В програмата участваха: -учениците от занималнята в Ново Делчево, с подготвен сценарии за Гоце Делчев; -Децата от ОДЗ "Слънце" с песни в чест на Гоце Делчев; -детската група от Фолклорни танцови школи "Македонци" с ръководители Иван и Ралица Занчеви;

 На 15-16септември с жените от селото посетихме Охрид.

 На 17-18 ноември направихме екскурзия до Солун-Метеора.

 На 25 октомври децата от подготвителна група посетиха за първи път библиотеката.Разгледаха много книжки и прочетохме приказката„Червената шапчица“.

 На 4 август 2018г. заедно с детска певческа група „Звънче“ участвахме в надпяване „Песни от извора“с.Петрово и спечелихме грамота за отлично представяне в надпяването с автентични песни от родния край.

На 19 октомври 2018г. със същата група,женска певческа група с водачка Снежана Карамфилкова и индивидуален изпълнител Петя Карамфилкова участвахме на Международния фолклорен фестивал“Малешево пее и танцува“с.Микрево.Получихме Диплом за опазване на традиционната култура и образците на фолклора.

Децата от Ново Делчево отбелязаха 1 ноември- Ден на Будителите-книжовници,светци,мъченици,герои от славното ни минало.

 На 20 декември направихме тържество с децата от селото, по случай предстоящите коледни и новогодишни празници.Децата получиха подаръци от Дядо Коледа.Направихме и красиво коледно табло,украсихме и коледната елха на площада в селото.

**Художествена самодейност:**

 Към Народно Читалище „Гоце Делчев-1959“ с.Ново Делчево

през отчетния период функционира детска певческа група „Звънче“ и Женска певческа група с водачка с водачка Снежана Карамфилкова и индивидуален изпълнител Петя Карамфилкова.

Те взеха дейно участие във всички фестивали и тържества на селото.

Дата:30.01.2019год. Председател:……

с.Ново Делчево /В.Апостолов/

**Протокол**

 Днес,30.01.2019г., в салона на читалището в с.Ново Делчево се проведе Редовно общо събрание на Читалище „Гоце Делчев-1959“с.Ново Делчево,община Сандански.На събранието присъстваха 48 от общо 55 имащи право на глас членове на читалището.Общото събрание бе водено от господин Валентин Апостолов-председател на настоятелството на НЧ „Гоце Делчев-1959“.

Дневният ред на събранието се състои от две точки:

 1.Отчет за дейността на читалището за 2018година.

 2.Финансов отчет за 2018година.

 3.Приемане на проекто-бюджет за 2019г.

 4.Разни

 Господин Валентин Апостолов запозна много подробно членовете на общото събрание с отчетите за изминалата година и след кратка дискусия и гласуване се взе решение:

 **С 48 гласа „За“ общото събрание прие единодушно отчетите за изминалата 2018година.**

 По четвърта точка от дневния ред се проведе дискусия относно участия на самодейни състави и предстоящи фолклорни фестивали.

 След изчерпване на дневния ред общото събрание бе закрито от г-н Валентин Апостолов.

Представляващ Общото събрание: Протоколчик:

 /Валентин Апостолов/ / Илинка Стоянова/